นายกรัฐมนตรี ตรวจเยี่ยมและซ่อมแซมบ้านเรือนประชาชน ที่เสียหายจากพายุปาบึก พร้อมให้กำลังใจจิตอาสาและทหาร
นายกรัฐมนตรี ตรวจเยี่ยมและซ่อมแซมบ้านเรือนประชาชน ที่เสียหายจากพายุปาบึก พร้อมให้กำลังใจจิตอาสาและทหารพลเอก ประยุทธ์ จันทร์โอชา นายกรัฐมนตรี และคณะ ลงพื้นที่จุดสุดท้าย ที่หมู่ที่ 4 ตำบลปากนคร อำเภอเมืองนครศรีธรรมราช จังหวัดนครศรีธรรมราช เพื่อตรวจเยี่ยมการซ่อมแซมบ้านเรือน โดยได้ช่วยตอกตะปูกระเบื้องหลังคาซ่อมแซมบ้านประชาชนที่เสียหายจำนวน 2 หลัง พร้อมให้กำลังใจประชาชนและขอให้อดทน ก้าวผ่านเหตุการณ์ไปให้ได้ โดยให้ค่อยๆ ล้างทำความสะอาดบ้านเรือน อย่าท้อแท้ ทั้งนี้รัฐบาลจะเร่งทำการช่วยเหลือรวบรวมกำลังทหารช่าง ตำรวจและพลเรือน มาช่วยซ่อมแซมให้แล้วเสร็จโดยเร็ว และให้กำลังใจจิตอาสา รวมถึงกำลังพลทหารที่ช่วยประชาชน โดยขอให้ภูมิใจกับสิ่งที่ทำ ถึงแม้จะไม่ได้รับอะไรตอบแทน แต่ก็ได้ใจประชาชน ซึ่งถือเป็นการตอบแทนที่คุ้มค่าและขอให้ทำงานด้วยความระมัดระวัง คำนึงถึงความปลอดภัยเป็นหลักจากนั้นก่อนเดินทางกรุงเทพมหานคร นายกรัฐมนตรีได้มอบถุงยังชีพให้ประชาชนที่ประสบอุทกภัย